ለ2007 ጠቅላላ ምርጫ ሰፊ የቅድመ ዝግጅት ስራዎች ተደርገዋል
– በቀጣዩ ዓመት ለሚካሄደው 5ኛ አገር አቀፍ ምርጫ የቅድመ ዝግጅት ስራዎች እየተካሄዱ መሆኑን የኢትዮጵያ ብሄራዊ ምርጫ ቦርድ አስታወቀ።ምክር ቤቱ በኢትዮጵያና በጅቡቲ መንግስታት መካከል የተፈረመው የውሃ አቅርቦት ስምምነት አጽድቋልየቦርዱ ሰብሳቢ ፕሮፌሰር መርጋ በቃና የተቋሙን የ2006 ባጀት ዓመት የ11 ወራት የስራ አፈፃጸም ሪፖርትን ለህዝብ ተወካዮች ምክር ቤት ባቀረቡበት ወቅት እንዳሉት በቀጣዩ ዓመት የሚካሄደውን አገር ዓቀፍ ምርጫ የተሳካ ለማድረግ የሚያስፈልጉ የምርጫ ቁሳቁሶችን እያሟላ ነውባለፉት የምርጫ ወቅቶች ያገለገሉ የምርጫ ቁሳቁሶችን አገልግሎት የሚሰጡትን በመለየት ለቀጣይ ዓመት ጥቅም ላይ እንዲውሉ ማድረግና ማገልገል የማይችሉትን የማስወገድ ስራ እየተሰራ ነው።በአገሪቱ 45 ሺህ የምርጫ ጣቢያዎች መኖራቸውን የገለፁት ፕሮፌሰሩ 35 ሺህ ኮረጆዎች አስፈላጊው ጥገና የተደረገላቸዉ ሲሆን ሌሎች ጥገና የሚያስፈልጋቸው 20 ሺህ ኮረጆዎች ደግሞ ተለይተው ተዘጋጅተዋል።ፕሮፌሰር መርጋ  የመራጮች የስነ-ምግባር መመሪያን ለህብረተሰቡ ለማዳረስ የተለያዩ በራሪ ፅሁፎች፣ ብሮሸሮችና ፖስተሮችን በጋዜጣ አምድ ላይ በሚወጡ ጽሁፎች ተጠናክረው ለሕትመት ተዘጋጅተዋል።ቦርዱ በበጀት ዓመቱ ለተቋሙ ሰራተኞች በአገር ውስጥና የውጭ አገር ስልጠናዎችን በማመቻቸት የአቅም ግንባታ ስራዎችን እየሰራ መሆኑን ተናግረዋልፕሮፌሰሩ አክለውም  በሙያ ነክና በህግ ማዕቀፎች ላይ ያተኮረ ስልጠና ለመንግስትና ለግል መገናኛ ብዙሃን ባለሙያዎች የተሰጠ ሲሆን ለፖለቲካ ፓርቲዎች በሦስት ዙር በተለያዩ አርዕስቶች ላይ የግንዛቤ ፈጠራ ስራዎች እየተሰሩ ነው።ፕሮፌሰር መርጋ የተወሰኑ የፖለቲካ ፓርቲዎች የሚጠበቅባቸው የህግ ጉዳዮች በወቅቱ አለማሟላታቸው በቦርዱ የክትትል ስራ ላይ ጫና እንደፈጠረባቸው ገልጸዋልበ2002 ዓ.ም ጠቅላላ ምርጫ ላይ ተሳትፈው የመንግስት ፋይናንስ ድጋፍ የተደረገላቸውና የዕለተ ከዕለት ድጋፍ የተደረገላቸው የፖለቲካ ፓርቲዎች በህጉ መሰረት በወቅቱ የኦዲት ሪፖርት አላቀረቡም።ቦርዱ ግዴታቸውን በጊዜው ባልተወጡ ፓርቲዎች ላይ  ህጉ በሚያዘው መሰረት እርምጃ እንደሚወስድ ያስታወቀ መሆኑን የተናገሩት ፕሮፌሰር መርጋ የህግ መስፈርት ያላሟሉትንም ውህደት እንዳይፈጽሙ ማገዱን በሪፖርታቸው ላይ ጠቅሰዋልየፓርላማው አባላት በበኩላቸው ቦርዱ አቅሙን ለማጎልበት፣ የሰራተኞች የስራ ብቃት ለማሻሻል ተጨማሪ ስራዎችን መስራት እንዳለበትና የፋይናንስ አፈጻጸሙን ኦዲት ማድረግ እንዳለበት ተናግረዋል።በተያያዘ ዜናም ምክር ቤቱ በኢትዮጵያና በጅቡቲ መንግስታት መካከል የተፈረመው የውሃ አቅርቦት ስምምነትና የፌዴራል የተቀናጀ ልማቶች ማስተባበሪያ ኤጀንሲን ለማቋቋም የቀረበውን ረቂቅ አዋጅ  አጽድቋል።የተፈጥሮ ሀብት ልማትና አከባቢ ጉዳዮች ቋሚ ኮሚቴ ሰብሳቢ አቶ ሙደር ዑስማን እንደገለጹት የውሃ አቅርቦት ስምምነት መጽደቁ በሁለቱ አገራት መካከል ያለውን ኢኮኖሚያዊ፣ ፖለቲካዊ እና ማህበራዊ ትስስር በማጠናከር የአገራቱን ህዝቦች የመተሳሰብና የወዳጅነት ስሜት የሚያጠናክር ነውየፀደቀው አዋጅ የሁለቱን አገራት ልማት በማፋጠን፣ መልካም ጉርብትና በመፍጠር የኢትዮጵያን ጥቅም ያስጠብቃል ብለዋል አቶ ሙደር።የሣይንስ፣ መገናኛና ቴክኖሎጂ ቋሚ ኮሚቴ ሰብሳቢ አቶ ጌታቸው መለሰ የፌዴራል የተቀናጀ ልማቶች ማስተባበሪያ ኤጀንሲ መቋቋም የህዳሴ ጉዞውን ለማፋጠን፣ ህዝቡን ከልማቱ ተጠቃሚ ለማድረግ ያስችላል ብለዋል።(ኢዜአ)